Γιάννης Καλμαζίδης

Ο Γιάννης Καλμαζίδης (γεν. 16 Ιουνίου 1968, Βουδαπέστη) είναι Ελληνοσουηδός νυν προπονητής και πρώην αθλητής της πετοσφαίρισης. Αγωνίστηκε στη Σουηδία και ήταν από τους καλύτερους πασαδόρους που πέρασαν από τα ελληνικά γήπεδα. Η μεγαλύτερη στιγμή της αθλητικής του καριέρας, είναι η πρόκριση στους Ολυμπιακούς Αγώνες στο Σεούλ το 1988 και η 7η θέση που πήρε με την Εθνική Σουηδίας, όντας βασικός πασαδόρος.

 Ο Γιάννης Καλμαζίδης γεννήθηκε στις 16 Ιουνίου 1968 στη Βουδαπέστη. Ξεκίνησε τα πρώτα του βήματα στο βόλεϊ ως αθλητής στη Σουηδία υπό τις οδηγίες του Άντερς Κρίστιανσον, με τον οποίο η τύχη τα έφερε να συνεργαστούν αργότερα όταν και ο πρώτος ξεκίνησε την προπονητική του καριέρα. Έχει αγωνιστεί στους Ολυμπιακούς αγώνες της Σεούλ το 1988 και έχει κατακτήσει 6 τίτλους εκ των οποίων οι 5 ως αθλητής του Ηρακλή. Διατέλεσε αθλητής του Π.Α.Ο.Κ. από το 1994 έως και το 1999. Επίσης έχει αγωνιστεί σε Ορεστιάδα, Έσπερο Βυζαντίου και Άρη. Προπονητής ξεκίνησε την καριέρα του το 2007 στον Ηρακλή ως συνεργάτης του Σουηδού Άντερς Κρίστιανσον με τον οποίο κατέκτησαν το πρωτάθλημα και το Super Cup. Μετακόμισαν μαζί στον Ολυμπιακό όπου κατέκτησαν το νταμπλ της σεζόν 2008-09. Ο Καλμαζίδης ανέλαβε μόνος του τον Ολυμπιακό όταν ο Κρίστιανσον παραιτήθηκε τον Φεβρουάριο του 2010 οδηγώντας την ομάδα στην κατάκτηση του πρωταθλήματος. Το καλοκαίρι έμεινε στον Ολυμπιακό ως δεύτερος πίσω από τον Ιταλό τεχνικό Φλάβιο Γκουλινέλι που παραιτήθηκε την πρωτοχρονιά του 2011, οδηγώντας και πάλι την ομάδα στην κατάκτηση του νταμπλ. Τη σεζόν 2011-2012 ήταν πρώτος προπονητής στον Ολυμπιακό από όπου και αποχώρησε με τη λήξη της αγωνιστικής περιόδου. Τον Οκτώβριο του 2012 ανέλαβε την Εθνική Γυναικών μέχρι και τον Ιούλιο του 2016. Στις 10 Δεκεμβρίου του 2013 ανέλαβε τον Παναθηναϊκό με μηδέν βαθμούς και με 8 νίκες σε 12 παιχνίδια στην κανονική περίοδο τον κράτησε στην μεγάλη κατηγορία. Ένα χρόνο αργότερα ήρθε η στιγμή όπου θα επιστρέψει στον Π.Α.Ο.Κ. ως προπονητής αυτή τη φορά και θα πανηγυρίσει το πρώτο νταμπλ στην ιστορία του συλλόγου. Στις 2 Δεκεμβρίου 2022 υπέγραψε με τον Παναθηναϊκό ως προπονητής στο τμήμα γυναικών, με τον οποίο κατέκτησε τελικά το πρωτάθλημα, και έτσι έγινε ο πρώτος Έλληνας προπονητής, μετά τον Σέρβο Σάβα Γκροζντάνοβιτς, και ο πρώτος γενικά από την καθιέρωση των δύο Volley league, που έχει κατακτήσει πρωτάθλημα Ελλάδας τόσο με ομάδα ανδρών όσο και με γυναικών. Πρωταθλητής (3 τίτλοι) Sollentuna VK: 1988 Ηρακλής: 2005, 2007Κυπελλούχος (4 τίτλοι) Ηρακλής: 2000, 2004, 2005, 2006Σούπερ Καπ (2 τίτλοι) Ηρακλής: 2004, 2005Με την Εθνική Σουηδίας: Ολυμπιακοί Αγώνες Σεούλ 1988: 7η θέση Ευρωπαϊκό Πρωτάθλημα Ανδρών 1989: 2η θέση Πρωταθλητής (7 τίτλοι) Ηρακλής (Β' Προπονητής): 2008 Ολυμπιακός (Β' Προπονητής): 2009 Ολυμπιακός (Α' Προπονητής): 2010, 2011 Π.Α.Ο.Κ. (Α' Προπονητής): 2015, 2016 Παναθηναϊκός (γυναίκες) (Α' Προπονητής): 2023Κυπελλούχος (3 τίτλοι) Ολυμπιακός (Β' Προπονητής): 2009 Ολυμπιακός (Α' Προπονητής): 2011 Π.Α.Ο.Κ. (Α' Προπονητής): 2015Σούπερ Καπ (2 τίτλοι) Ηρακλής (Β' Προπονητής): 2008 Ολυμπιακός (Β' Προπονητής): 2010 novasports.gr: Ανακοίνωσε τον Καλμαζίδη ο ΠΑΟΚ sentragoal.gr: Η ζωή του Καλμαζίδη κορυφαίο ''best seller'' Αρχειοθετήθηκε 2013-12-14 στο Wayback Machine.